ORDIN nr. 92 din 8 februarie 2008 pentru modificarea Normelor de aplicare a prevederilor Legii nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare, aprobate prin Ordinul ministrului muncii si solidaritatii sociale nr. 340/2001

Având în vedere:
- Legea nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare;
- Hotarârea Guvernului nr. 381/2007 privind organizarea si functionarea Ministerului Muncii, Familiei si Egalitatii de Sanse,
ministrul muncii, familiei si egalitatii de sanse emite urmatorul ordin:
Art. I
Normele de aplicare a prevederilor Legii nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare, aprobate prin Ordinul ministrului muncii si solidaritatii sociale nr. 340/2001, publicat în Monitorul Oficial al României, Partea I, nr. 237 din 10 mai 2001, cu modificarile si completarile ulterioare, se modifica dupa cum urmeaza:
1.La capitolul A "Contributia de asigurari sociale" sectiunea a II-a, punctul 19 "Contributie de asigurari sociale (Capitolul III din lege)" va avea urmatorul cuprins:
"19. Prin sintagma venitul brut realizat lunar se întelege totalitatea veniturilor în bani sau în natura, realizate dintr-o activitate dependenta, indiferent de fondurile din care acestea se achita, realizate de asiguratii care se afla în una sau mai multe dintre situatiile prevazute la art. 5 alin. (1) pct. I si II din lege. În venitul brut realizat de aceste categorii de persoane sunt incluse si acele venituri în bani sau în natura care sunt obtinute ca urmare a desfasurarii unor activitati remunerate, în folosul unor entitati, altele decât angajatorul/angajatorii la care se deruleaza activitatea de baza.
Sintagma «venitul brut realizat lunar» cuprinde, fara sa se limiteze la acestea, urmatoarele:
I. venituri în bani:
a) salariile/indemnizatiile de baza brute corespunzatoare timpului efectiv lucrat în program normal si suplimentar potrivit formei de salarizare aplicate, inclusiv indemnizatiile de conducere, salariile de merit, indexari, compensari si alte drepturi care, potrivit actelor normative, fac parte din salariul de baza;
b) drepturile de solda lunara si alte drepturi acordate soldatilor si gradatilor voluntari;
c) sporurile, indemnizatiile si sumele acordate sub forma de procent din salariu ori sume fixe, indiferent daca au caracter permanent sau nu, platite pentru: conditii deosebite de munca (conditii grele, periculoase, nocive, penibile); activitate desfasurata în mediul rural, în zone izolate; munca prestata în schimbul de noapte; îndeplinirea unor sarcini, activitati si responsabilitati suplimentare functiei de baza; sporul de fidelitate si altele asemanatoare;
d) sumele platite pentru timpul nelucrat (concedii de odihna, indiferent de perioada efectuarii, concedii de studii, zile de sarbatori legale, zile de repaus saptamânal, concedii platite pentru evenimente familiale deosebite, ziua profesiei, zile necesare instalarii pe post în cazul transferului, întreruperi ale lucrului din motive neimputabile salariatilor);
e) sumele acordate cu ocazia iesirii la pensie;
f) premiile anuale si cele din cursul anului, sub diferite forme, altele decât cele reprezentând participarea salariatilor la profit;
g) sumele platite conform legii sau contractelor colective de munca (al 13-lea salariu, prime de vacanta, aprovizionare de iarna, prime acordate cu ocazia sarbatorilor nationale sau religioase);
h) alte adaosuri la salarii, aprobate prin lege sau stabilite prin contractele individuale ori colective de munca (bonusuri, stimulente, compensatii, indemnizatia pentru concediul de odihna neefectuat, precum si alte sume, reprezentând venituri curente sau aferente perioadelor anterioare, inclusiv cele achitate în lunile în care asiguratii nu au prestat activitate salarizata);
i) sumele rezultate prin «plata cu ora», garzi, indemnizatii clinice;
j) sumele acordate, potrivit legii, contractului colectiv de munca sau contractului individual de munca, în cazul încetarii raporturilor de munca, încetarii raporturilor de serviciu ale functionarilor publici, a mandatului sau a calitatii de membru cooperator, ca urmare a concedierilor individuale ori colective, indiferent de denumirea, cuantumul si durata acordarii acestora;
k) ajutoarele, asimilate prestatiilor sociale, acordate de catre angajator salariatilor sau altor persoane, datorita producerii unor evenimente sociale sau familiale, peste limita cheltuielilor sociale deductibile fiscal;
l) indemnizatiile din activitati desfasurate ca urmare a unei functii alese în cadrul persoanelor juridice fara scop lucrativ (sindicate, asociatii, fundatii);
m) cadourile în bani oferite de angajatori în beneficiul copiilor minori ai angajatilor, cu ocazia Pastelul, zilei de 1 iunie, Craciunului si a sarbatorilor similare ale altor culte religioase, precum si cadourile oferite angajatelor cu ocazia zilei de 8 martie sau cu orice alta ocazie;
n) sumele primite de reprezentantii în organisme tripartite, în adunarea generala a actionarilor, în consiliul de administratie, în comitetul de directie si în comisia de cenzori;
o) indemnizatii de sedinta acordate, potrivit legii, membrilor comisiilor constituite la nivelul autoritatilor si institutiilor publice;
p) sumele primite de catre diverse persoane fizice, altele decât cele autorizate, potrivit legii, sa desfasoare activitati independente, ca urmare a desfasurarii unor activitati profesionale (cum ar fi cele din domeniul asigurarilor, marketingului, publicitatii, imobiliar etc.);
r) sumele primite în baza unor conventii civile de prestari de servicii sau contracte de colaborare;
s) orice alte venituri în bani care, conform prevederilor legale, nu sunt exceptate de la plata contributiei de asigurari sociale.
II. venituri în natura:
a) plata în natura a unei parti din salariu, sub forma unor facilitati acordate de angajator conform Codului muncii;
b) utilizarea oricarui bun, inclusiv a unui vehicul de orice tip, din patrimoniul afacerii, în scop personal, cu exceptia deplasarii pe distanta dus-întors de la domiciliu la locul de munca;
c) contravaloarea chiriei sau a unei parti din aceasta si, dupa caz, a utilitatilor, suportate de catre angajator, cazare, hrana, îmbracaminte, personal pentru munci casnice, precum si alte bunuri sau servicii oferite gratuit ori la un pret mai mic decât pretul pietei;
d) împrumuturi nerambursabile;
e) anularea unei creante a angajatorului asupra angajatului;
f) abonamentele si costul convorbirilor telefonice, inclusiv cartelele telefonice, în scop personal;
g) permise de calatorie pe orice mijloace de transport, folosite în scop personal;
h) primele de asigurare platite de catre suportator pentru salariatii proprii sau alt beneficiar de venituri din salarii, la momentul platii primei respective, altele decât cele obligatorii."
2.La capitolul B "Pensii" sectiunea V "Referitor la pensia de urmas (Sectiunea a 5-a capitolul IV din lege)", punctul 20 va avea urmatorul cuprins:
"20. Pensia de urmas reglementata la art. 66 lit. b) din lege se acorda copiilor daca îsi continua studiile într-o forma de învatamânt organizata potrivit legii, indiferent de nivelul ei, pâna la terminarea acestora, fara a depasi vârsta de 26 de ani."
3.La capitolul B "Pensii" sectiunea VI "Referitor la calculul pensiilor (Sectiunea a 6-a capitolul IV din lege)", punctul 26 va avea urmatorul cuprins:
"26. Punctajul anual al asiguratului se determina potrivit art. 78 alin. (1) si (2) din lege pe baza venitului brut realizat lunar, prevazut la pct. 19 din prezentele norme, sau, dupa caz, a venitului lunar asigurat, care au constituit baza de calcul a contributiei individuale de asigurari sociale.
Beneficiaza de majorarea punctajului prevazuta la art. 78 alin. (8) din lege persoanele care, dupa îndeplinirea cumulativa a conditiilor de pensionare pentru limita de vârsta prevazute de lege, contribuie o anumita perioada la sistemul public de pensii.
Aceasta majorare se aplica numai punctajului corespunzator perioadei de stagiu de cotizare, realizata dupa îndeplinirea cumulativa a conditiilor de pensionare pentru limita de vârsta.
Majorarea punctajului se acorda si în cazul recalcularii pensiilor, reglementata la art. 95 din lege, folosindu-se aceeasi procedura."
Art. II
Prezentul ordin va fi publicat în Monitorul Oficial al României, Partea I.
-****-
Ministrul muncii, familiei si egalitatii de sanse,

Paul Pacuraru

Publicat în Monitorul Oficial cu numarul 116 din data de 14 februarie 2008